section_heading: Majorizacija Hrvata
paragraph_text: Najdrastičnije o nepravednu sustavu govori primjer Mostara, jedinoga jačeg grada s većinski hrvatskim stanovništvom. Visoki predstavnik Paddy Ashdown 2004. godine nameće poseban Statut za Grad Mostar. U Gradskom vijeću od 35 članova nijedan narod ne može imati većinu, iako su Hrvati većinski u gradu. Tako jedna hrvatska izborna jedinica, koja može imati četiri puta više birača nego bošnjačka, jednako ima u Vijeću tri predstavnika kao i ova druga. Gradskom vijeću obično treba godina i više dana da izabere Gradonačelnika.